VS002210
Datum: 2004-01-03T01:00:00.000+01:00
datum_sodbe_i_stopnje: 2009-10-16T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.000 EUR
opombe: II Ips 332/2010. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

V spornem obdobju dijak oziroma študent.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/316, na relaciji Pesnica – Dolga vas, je presegla običajne meje.

Stanje je trajalo 58 mesecev (od začetka januarja 2004 do konca oktobra 2008, ko je bila zgrajena avtocesta, zaradi katere se je promet preusmeril), od tega stalno 21 mesecev in delno 37 mesecev.

Hiša v katerem živi tožnik je od ceste oddaljena 5 m, okno sobe v kateri ima računalnik gleda na cesto, eno okno spalnice se nahaja na bočni strani hiše glede na cesto.

## Kršitev drugih pravic osebnosti

4.000 EUR Kršitev pravice do zdravega življenjskega okolja.

Tožnik je v spornem obdobju v šolskem letu 2004/2005 zaradi česar je bil dnevno odsoten od doma od 6 do 8 ur, v študijskem letu 2005/2006 je začel študirati v Ljubljani in je bil doma v času šolskih počitnic, sicer pa med vikendi in prazniki. Tako je bil hrupu neprestano izpostavljen 21 mesecev, delno odsoten pa je bil 37 mesecev. Zaradi hrupa ni mogel spati, si odpočiti, zato je bil prek dne utrujen in omejen pri izpolnjevanju šolskih oziroma študijskih obveznosti. Ni mogel gledati televizije in poslušati radia pri normalni jakosti, komunicirati prek telefona, prirejati piknikov na terasi hiše, odpirati oken. Komunikacija v družini je bila zaradi hrupa otežena, zato so se pogovarjali s povzdignjenim glasom.

---

OZ člen 179, 182